### Univerzita Konštantína Filozofa v Nitre

**Fakulta stredoeurópskych štúdií**

**Smernica č. 1/2021**

**Posudzovanie študijných programov a posudzovanie spôsobilosti
habilitačných konaní a inauguračných konaní na FSŠ UKF v Nitre**

**Článok 1**

**Úvodné ustanovenia**

1. Smernica upravuje postavenie a pôsobnosť orgánov, ktoré zodpovedajú za súlad zabezpečovaných študijných programov a habilitačných a inauguračných konaní na FSŠ UKF v Nitre so štandardmi Slovenskej akreditačnej agentúry pre vysoké školstvo (ďalej len „SAA“) a za súlad s vnútornými predpismi UKF zameranými na zabezpečovanie kvality vysokoškolského vzdelávania, vedecko-výskumnej a ďalšej tvorivej činnosti.

**Článok 2**

**Rada pre vnútorné hodnotenie kvality vysokoškolského vzdelávania FSŠ UKF v Nitre**

1. Rada pre vnútorné hodnotenie kvality vysokoškolského vzdelávania FSŠ UKF (ďalej len „RK FSŠ“) je najvyšším výkonným a rozhodovacím orgánom FSŠ UKF v oblasti kvality vzdelávania. Pôsobnosť a vnútornú organizáciu RK FSŠ upravuje osobitný vnútorný predpis[[1]](#footnote-1).
2. Zriaďovateľom RK FSŠ je dekan fakulty, ktorý predkladá návrh členov RK FSŠ na schválenie Vedeckej rade FSŠ UKF. Na základe schválenia vo Vedeckej rade FSŠ (ďalej len „VR FSŠ“) dekan FSŠ vymenúva členov do funkcie.
3. Ku kľúčovým úlohám RK FSŠ patria:
4. posudzovanie a schvaľovanie žiadosti o akreditáciu nového študijného programu v odbore a v stupni, v ktorom má UKF priznané práva poskytovať vysokoškolské vzdelávanie, a ktorá je po schválení RK FSŠ predložená dekanom FSŠ na posúdenie RK UKF;
5. posúdenie súladu existujúceho študijného programu so štandardmi Slovenskej akreditačnej agentúry pre vysoké školstvo (ďalej len „SAA“) pre študijný program pri zosúlaďovaní vnútorného systému kvality UKF, periodickom hodnotení alebo zásadnej úprave študijného programu a zmene osoby zodpovednej za študijný program alebo jeho ucelenú časť, ktorá je po vyjadrení sa RK FSŠ predložená dekanom FSŠ na posúdenie RK UKF;
6. posudzovanie a schvaľovanie žiadosti o akreditáciu nového študijného programu v odbore a v stupni, v ktorom nemá UKF priznané práva poskytovať vysokoškolské vzdelávanie, a ktorá je po schválení RK FSŠ predložená dekanom FSŠ na posúdenie RK UKF;
7. posúdenie nápravných opatrení vyplývajúcich z opravných opatrení uložených RK UKF;
8. posúdenie nápravných opatrení vyplývajúcich z opravných opatrení uložených SAA.

**Článok 3**

**Žiadosť o posúdenie študijného programu v RK FSŠ**

1. Žiadosť o posúdenie študijného programu predkladá predseda Programovej komisie (ďalej len „PK“) predsedovi RK FSŠ.
2. Súčasťou žiadosti o hodnotenie a schválenie predkladania žiadosti o schválenie akreditácie študijného programu dekanom fakulty Rade kvality UKF sú prílohy:
3. opis študijného programu spracovaný podľa osnovy SAA,
4. vnútorná hodnotiaca správa študijného programu spracovaná podľa štruktúry SAA,
5. odporúčaný študijný plán študijného programu vytvorený v AIS,
6. informačné listy predmetov študijného programu vytvorené v AIS,
7. vedecko/umelecko-pedagogické charakteristiky osoby zodpovednej za študijný program a ďalších štyroch učiteľov zabezpečujúcich profilové predmety študijného programu vytvorené v AIS; v prípade posudzovania aprobácie učiteľských a prekladateľských a tlmočníckych študijných programov sú predložené vedecko/umelecko-pedagogické charakteristiky troch učiteľov garantujúcich a zabezpečujúcich profilové predmety za každú posudzovanú časť,
8. charakteristiky predkladaných výstupov tvorivých činností osôb podľa písm. d) spolu 25, resp. 15 v učiteľských a prekladateľských a tlmočníckych študijných programoch spracované podľa osnovy SAA,
9. súhlasné stanovisko právnickej osoby uvedenej v opise študijného odboru, ak sa podľa opisu študijného odboru vyžaduje,
10. ďalšie zdokumentované informácie o študijnom programe, a to najmä:
11. informácie o hodnotení študijného programu alebo stanoviská zainteresovaných strán; v prípade nového študijného programu sa predkladá hodnotenie študijného programu zainteresovanými stranami, ktoré sú uznávanou autoritou v študijnom odbore s dôrazom na súlad ich očakávaní a potrieb s výstupmi vzdelávania študijného programu,
12. výzva SAA alebo Rady kvality UKF na odstránenie nedostatkov, ktoré spôsobujú nesúlad s plnením Štandardov pre študijný program, ak je predmetom žiadosti posúdenie súladu existujúceho študijného programu so Štandardmi pre študijný program SAA,
13. stanovisko osoby zodpovednej za študijný program alebo jeho ucelenú časť k originalite nového programu voči iným, už existujúcim programom uskutočňovaným na UKF, prípadne existujúcim programom iných vysokých škôl, ak ide o nový študijný program,
14. stanovisko osoby zodpovednej za študijný program alebo jeho ucelenú časť k zapracovaniu pripomienok zainteresovaných strán alebo SAA a Rady kvality UKF.
15. návrh na zrušenie študijného programu[[2]](#footnote-2) na návrh zabezpečujúceho pracoviska[[3]](#footnote-3).
16. K žiadosti o udelenie akreditácie študijného programu 3. stupňa je príloha podľa odseku 2 písm. a) a b) predkladaná aj v anglickom jazyku.

**Článok 5**

**Žiadosť o posúdenie spôsobilosti habilitačných konaní
a inauguračných konaní v RK FSŠ**

1. Žiadosť o akreditáciu habilitačného konania a inauguračného konania predkladá predseda príslušnej odborovej komisie doktorandského štúdia realizovaného na fakulte predsedovi RK FSŠ.
2. Súčasťou žiadosti o hodnotenie a schválenie predkladania žiadosti o schválenie akreditácie habilitačného konania a inauguračného konania dekanom fakulty RK UKF sú prílohy:
3. opis habilitačného konania a inauguračného konania spracovaný podľa osnovy SAA,
4. vnútorná hodnotiaca správa habilitačného konania a inauguračného konania spracovaná podľa štruktúry SAA,
5. vedecko/umelecko-pedagogické charakteristiky osôb zodpovedných za habilitačné konanie a inauguračné konanie vytvorené v AIS,
6. charakteristiky predkladaných výstupov tvorivých činností osôb podľa písm. b), spolu 25, spracované podľa osnovy SAA,
7. ďalšie zdokumentované informácie o habilitačnom a inauguračnom konaní, ako napr. výzva SAA alebo Rady kvality UKF na odstránenie nedostatkov, ktoré spôsobujú nesúlad s plnením štandardov pre habilitačné a inauguračné konanie, ak je predmetom žiadosti posúdenie súladu existujúceho habilitačného konania a inauguračného konania so Štandardmi pre habilitačné konanie a inauguračné konanie SAA,
8. návrh na zrušenie habilitačného konania a inauguračného konania[[4]](#footnote-4) na návrh príslušnej odborovej komisie doktorandského štúdia realizovaného na fakulte.
9. K žiadosti o akreditáciu habilitačného konania a inauguračného konania je príloha podľa odseku 2 písm. a) a b) predkladaná aj v anglickom jazyku.

**Článok 6**

**Procesy posudzovania študijného programu
a spôsobilosti habilitačného konania a inauguračného konania v RK FSŠ**

1. Predseda PK predloží žiadosť o akreditáciu alebo zosúladenie študijného programu s príslušnými prílohami predsedovi RK FSŠ. Predseda príslušnej odborovej komisie doktorandského štúdia predloží žiadosť o akreditáciu alebo zosúladenie habilitačného konania a inauguračného konania s príslušnými prílohami predsedovi RK FSŠ.
2. Predseda RK FSŠ najneskôr do 30 dní vymenuje minimálne trojčlennú pracovnú skupinu posudzovateľov. Pri študijných programoch je členom pracovnej skupiny aj osoba z radu študentov. Pri študijných programoch tretieho stupňa a habilitačnom konaní a inauguračnom konaní musí byť členom pracovnej skupiny aj externý posudzovateľ zo zahraničia, ktorý je medzinárodne uznávanou osobnosťou.
3. Kompetencie posudzovateľov v procese hodnotenia študijných programov a spôsobilosti habilitačného konania a inauguračného konania sú predovšetkým:
	1. prístup ku všetkým informáciám o študijnom programe, resp. o habilitačnom konaní a inauguračnom konaní;
	2. predkladanie odborných stanovísk k plneniu kritérií a štandardov SAA pre študijný program, resp. pre habilitačné konania a inauguračné konania;
	3. predkladanie žiadosti o poskytnutie dodatočných informácií o študijnom programe predsedovi programovej komisie, resp. o habilitačnom a inauguračnom konaní predsedovi príslušnej odborovej komisie doktorandského štúdia;
	4. účasť na overovaní skutočností uvádzaných v zdokumentovaných informáciách na mieste poskytovania študijného programu, resp. habilitačného konania a inauguračného konania;
	5. účasť na rozhodovaní o schválení návrhu hodnotiacej správy v pracovnej skupine.
4. Členovia pracovnej skupiny nemôžu byť v konflikte záujmov s posudzovaným študijným programom alebo habilitačným konaním a inauguračným konaním.
5. Pracovná skupina najneskôr do 30 dní od svojho poverenia vypracuje a schváli návrh hodnotiacej správy študijného programu (ďalej „hodnotiaca správa“) alebo návrh hodnotiacej správy habilitačného konania a inauguračného konania.
6. Spravodajca pracovnej skupiny zodpovedá za vypracovanie návrhu hodnotiacej správy k žiadosti, jeho schválenie v pracovnej skupine, a za oznámenie výsledku predsedovi RK FSŠ.
7. Predseda RK FSŠ informuje členov RK FSŠ o ukončení procesu hodnotenia v pracovnej skupine a do 30 dní zvolá zasadnutie RK FSŠ.
8. Na zasadnutí RK FSŠ prerokuje žiadosť, návrh hodnotiacej správy, vypracuje návrh uznesenia RK FSŠ a prijme stanovisko, v ktorom:
	1. schváli predkladanie žiadosti dekanom fakulty Rade kvality UKF, alebo
	2. neodporúča predkladanie žiadosti dekanom fakulty Rade kvality UKF; ak komisia neodporúča schválenie predkladania žiadosti, uvedie v uznesení aj dôvody svojho stanoviska a oboznámi programovú komisiu, resp. príslušnú odborovú komisiu s podmienkami znovupredloženia žiadosti;
	3. návrh uznesenia je platný, ak zaň hlasuje nadpolovičná väčšina všetkých členov RK FSŠ.
9. Osoby hodnotiace a schvaľujúce študijný program sú vždy iné ako osoby, ktoré pripravujú návrh študijného programu.
10. Dekan FSŠ predkladá žiadosť vrátane príloh Rade kvality UKF.

**Záverečné ustanovenia**

1. AS FSŠ prerokoval a schválil vnútorné dokumenty fakulty viazané na zabezpečovanie kvality vzdelávania na FSŠ UKF dňa 21. 10. 2021.
2. VR prerokovala a schválila vnútorné dokumenty fakulty viazané na zabezpečovanie kvality vzdelávania na FSŠ UKF dňa 4. 11. 2021.
3. Táto smernica nadobúda účinnosť dňom schválenia.
1. Rada pre vnútorné hodnotenie kvality vysokoškolského vzdelávania FSŠ UKF. [↑](#footnote-ref-1)
2. V prípade návrhu na zrušenie študijného programu nie sú požadované prílohy a) až h) toho istého ods. [↑](#footnote-ref-2)
3. Podľa § 51a, ods. 2 Zákona č. 131/2002 o vysokých školách a o zmene a doplnení niektorých zákonov. [↑](#footnote-ref-3)
4. V prípade návrhu na zrušenie habilitačného a inauguračného konania, nie sú požadované prílohy a) až e) toho istého ods. [↑](#footnote-ref-4)